Presidenti Trump distancohet nga Prokurori i Përgjithshëm në detyrë
Presidenti Trump thotë se nuk e njeh Matt Whitaker-in
Presidenti Donald Trump u përpoq të distancojë veten nga prokurori i përgjithshëm në detyrë që sapo emëroi këtë javë. Siç njofton korrespondenti i Zërit të Amerikës, Bill Gallo, ndryshimi në qëndrimin e Presidentit erdhi pasi u ngritën pikëpyetje për ligjshmërinë e emërimit të zotit Whitaker. Mesazhe të përziera nga Presidenti Donald Trump për prokurorin e tij të përgjithshëm në detyrë... u tha gazetarëve Presidenti Trump. Ky koment erdhi vetëm dy ditë pasi Presidenti Trump shkarkoi Prokurorin e Përgjithshëm Jeff Sessions, dhe në vend të tij caktoi shefin e tij të kabinetit, Matt Whitaker. Disa thonë se emërimi është jokushtetues pasi zoti Whitaker nuk është konfirmuar nga Senati. , thotë Paul Schiff Berman, i Universitetit “George Washington”. Kjo lëvizje mund të ndikojë edhe hetimin ndaj Rusisë që po kryen prokurori i posaçëm Robert Mueller. Zoti Whitaker, i cili tashmë ndoshta do të mbikqyrë hetimin, e ka kritikuar zotin Mueller publikisht, duke krijuar kështu shqetësim për të ardhmen e procesit hetimor. , thotë David Abraham, i Universitetit të Majamit. Presidenti Trump thotë se nuk ka folur me zotin Whitaker për hetimin ndaj Rusisë dhe nuk u prononcua nëse do të dëshironte që ai të ndikonte tek prokurori Mueller. , iu përgjigj një gazetari Presidenti Trump. Presidenti Trump ka shtuar sulmet ndaj gazetarëve. Më së fundmi, ai shkëmbeu fjalë me gazetarin e kanalit CNN, Jim Acosta, të cilit iu hoq në vijim edhe autorizimi për të qenë pjesë e trupës së gazetarëve të Shtëpisë së Bardhë. Protesta në disa qytete amerikane shoqëruan shkarkimin e zotit Sessions që u bë menjëherë pasi Partia Republikane e Presidentit Trump humbi kontrollin në Dhomën e Përfaqësuesve gjatë zgjedhjeve të mesmandatit, të cilat shikohen si një referendum për presidencën e tij.